**পড়া চোর**

**জহির**

চোর দেখিবে চোর দেখিবে

আসো আমার সাথে,

যাদের চুরি দিন দুপুরে

শুধু নয় যে রাতে।

প্রথম জনের ঘাঁটি হলো

আমতলা আর ঘাটে,

সুযোগ পেলে ও সবখানে

পড়ার সময় কাটে।

ঘাঁটি যাহার মায়ের কাছে

দ্বিতীয় জন তিনি,

পড়ার সময় হলেই তাহার

চোখের জলে চিনি।

পিতা মাতার মায়ায় পরে

নিজেকে যায় ভুলে,

তাঁদের সেবায় তৃতীয় জন

চুরি করে মূলে।

পড়লে সবাই পড়ব আমি

চতুর্থ জন বলে,

এসব ওজর দেখিয়ে সে

চুরি করে ছলে।

এরা হলো খাদিজা আর

তামিম তালুকদার,

রাবেয়া ও তানজিনা যে

চোরেরই সরদার।